**Læsning af Thukydid 2.34-46 - Périkles' gravtale**

Læs talen igennem og marker citater i teksten, hvori Périkles...

1. ... udtrykker, at handling (gr. *ergon*) er bedre end ord (gr. *logos*)
2. ... taler om andre stater.
3. ... taler om, at de døde har ofret sig for staten og dens værdier.
4. ... opfordrer tilhørerne til at gøre noget efterfølgende.
5. ... fremhæver en positiv egenskab ved athenerne eller Athen.

NB! Det er rigeligt med 1-2 markerede citater pr. kapitel!

**Oversigt over indholdet i de enkelte kapitler** - gode at læse inden man starter på et nyt kapitel.

Kap. 34 Introduktion til gravtalen, fortalt af forfatteren (Thukydid).

Kap. 35 Talen går i gang. Périkles fortæller, at han ikke er en god taler, og at hans ringe evner ikke står mål med det, de døde har gjort.

Kap. 36 Périkles lovpriser byens forfædre, der har grundlagt Athen, men også den umiddelbart foregående generation, der har gjort Athen til en stormagt.

Kap. 37 Athens forfatning: Styreformen er demokrati og er baseret på borgerens frihed (gr. *eleutheria*) i politiske (offentlige) spørgsmål - f.eks. stemme- og talefrihed (gr. *ise- goría*) - og lighed for loven (gr. *isonomía*). Derudover hersker der respekt for lovene og tolerence overfor hinanden.

Kap. 38 Byens kultur- og handelsliv.

Kap. 39 Athens kvaliteter på slagmarken sammenlignet med spartanerne (de nævnes ikke ved navn, men det er dem, han taler om som "andre" eller "de").

Kap. 40 Athenernes moral fremhæves - f.eks. deres arbejdsomhed og hjælpsomhed.

Kap. 41 Athens har et godt ry (gr. *kléos*) og Athen er et forbillede for resten af Hellas (Grækenland).

Kap. 42-43 De døde er legemliggørelsen af de athenske værdier og ofrede deres liv for Athen.

Kap. 44-45 Périkles taler til de pårørende til de afdøde og til de øvrige forsamlede.

Kap. 46 Afrunding på talen.